Diari Oficial de la Generalitat Valenciana


Sumari del DOGV 7149, del 11-11-2013 (2013/10442)

Resolució de 23 d'octubre de 2013, de la Direcció General de Qualitat Ambiental, de remissió de l'expedient i citació als interessats en el procediment ordinari 1/000202/2013-T.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7149

Data del DOGV
:   11-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10956


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 23 d'octubre de 2013, de la Direcció General de Qualitat Ambiental, de remissió de l'expedient i citació als interessats en el procediment ordinari 1/000202/2013-T. [2013/10835]  
Per acord del Tribunal Superior de Justícia de la Comunitat Valenciana, Sala Contenciosa Administrativa, Secció 1, dictat en el procediment de referència, recurs contenciós administratiu interposat per la Federació d'Ecologistes en Acció del PV, Plataforma Ciutadana No a la Contaminació, Plataforma No al Macroabocador de Llanera, Associació Afectats Abocador les Canyades, Centre Excursioniste de Castelló, Esquerra Unida del PV, PSOE-PSPV i Coalició Compromís, contra el Decret del Consell número 81/2013, de 21 de juny, pel qual s'aprova definitivament el Pla Integral de Residus de la Comunitat Valenciana (PIRCV), publicat en el Diari Oficial de la Comunitat Valenciana número 7054, de 26 de juny de 2013, s'ordena a esta Administració pública la remissió a la Sala de l'expedient administratiu a què es referix el recurs interposat, en compliment de l'article 48 de la Llei 29/1998, de 13 de juliol, reguladora de la Jurisdicció Contenciosa Administrativa, i la notificació de la resolució que acorde la remissió de l'expedient als qui pogueren resultar afectats per la interposició del recurs en l'expedient administratiu i citar-los perquè puguen personar-se en les actuacions en el termini de nou dies, si convé al seu dret, com a demandats, d'acord amb l'article 49 de l'esmentada llei.  
  
  
De conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, la notificació es farà d'acord amb el que disposa la llei que regule el procediment administratiu comú. Els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determinen els supòsits en què procedix substituir la notificació per la publicació en el Diari Oficial de la Comunitat Valenciana.  
En compliment del que ha acordat la Sala, resolc:  
  
Primer  
Remetre al Tribunal Superior de Justícia de la Comunitat Valenciana ?Sala Contenciosa Administrativa- Secció 1, còpia en suport digital de l'expedient administratiu seguit per a l'aprovació del Decret del Consell objecte del PO núm. 1/000202/2013-T, acompanyada d'un índex autenticat dels documents que conté.  
  
Segon  
Notificar la present resolució, per mitjà de la publicació en el Diari Oficial de la Comunitat Valenciana, als que puguen resultar afectats per la interposició del recurs, donat el caràcter general de la disposició jurídica objecte de recurs i citar-los perquè puguen comparéixer en la via jurisdiccional i personar-se en el PO 1/000202/2013-T, en el termini de nou dies a partir de la publicació de la present, si convé al seu dret, com a demandats, degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.  
  
València, 23 d'octubre de 2013.- El director general de Qualitat Ambiental: Vicente Tejedo Tormo.